JERUUSALEMMA UUDISED
Siin pausi järel taas Pekka Sartola ja Jeruusalemma Uudised.
Tere õhtust! Mõned tänased teemad -
Koroonaviirus sulgeb Iisraeli augusti lõpuni
Asunduste annekteerimine lükkub edasi
Salapärased plahvatused ja põlengud Iraani eri paigus
Nagu enne suvepausi rääkisime,
alustas Iisraeli valitsus paljude ekspertide hinnangul
koroonaviiruse piirangute leevendamist liiga vara.
Pea kohe pärast koolide avamist,
hakati iga päev teatama sadadest uutest nakatunutest.
Äriettevõtted ja kaubandustegevus vabastati piirangutest astmeliselt,
nagu ka meelelahutusettevõtted.
Ilmselt toimus see kõik mõne nädala jagu liiga vara,
sest juulikuus on uute nakatunute arv kiirelt kasvanud.
Kui enne piirangute tühistamist oli uusi nakatunuid iga päev kümneid,
siis nüüd on neid igapäevaselt esinenud üle 1000 või isegi 2000.
Samal ajal, kui nakatunute arv on ületanud kokku 60 000 piiri,
on tõve tõttu surnud üle 450 inimese.
Nii otsustas valitsus sulgeda Iisraeli turismiks
ja vastavaks kaubandustegevuseks augusti lõpuni.
See ei puuduta siiski koju naasvaid kodanikke,
kes peavad saabudes siiski karantiini jääma.
See viis suurte meeleavaldusteni Tel Avivi ja Jeruusalemma tänavail,
kus protesteeritakse koroonaviirusega halva tegelemise vastu valitsuse poolt
ja ka otseselt peaminister Benjamin Netanyahu vastu.
Lisaks koroonaviirusele
on Iisraeli valitsus ka rahvusvahelise kriitikatule all
seoses Juuda ja Samaaria asunduste võimaliku annekteerimisega.
Valitsusprogrammi alusel taheti alustada vastavaid läbirääkimisi
koos USA ametnikega juuli alguses.
Tohutu rahvusvahelise surve tõttu
soovitas USA presidendi valitsus kõnelused edasi lükata,
sest käesoleva suve jooksul
on Trumpi administratsioon olnud vastamisi suurte väljakutsetega
nii koroonaviiruse tohutu leviku
kui ka Black Lives Matter liikumise meeleavalduste tõttu.
See kõik on vähendanud president Trumpi toetusprotsente,
mistõttu novembrikuiste valimiste lähenedes
ei taha Valge Maja oma kontole ei uut Lähis-Ida intifadat
ega ka siseriiklikke rahutusi.
Rootsi tegeleb sõnavabaduse ja autoriõiguse rikkumisega
ülimalt ebatavalisel kohtuprotsessil.
Rootsi valitsus konfiskeeris juudi koomiku raamatu,
mis kritiseeris riigi sõjaaegset koostööd natside valitsusega.
Juudi koomiku kirjatöö
Rootsi koostööst natsidega 2. Maailmasõja ajal
rootslastele ilmselt ei meeldi,
sest prokurörid nõuavad raamatu "Det här är en Svensk Tiger"
(See siin on Rootsi tiiger) konfiskeerimist ja materjali hävitamist.
Teose autor, kirjanik ja koomik Aaron Flam,
ei pea seda sugugi rünnakuks demokraatia vastu.
Prokuröride väitel
solvab aga raamatu kaas Rootsi sini-kollaseid rahvusvärve.
Samuti rikkuvat natside tervitust tegev tiiger osaliselt
ka ühe teise maailmasõja-aegse propagandakampaanias osalenud,
nüüdseks muuseumi omandis oleva teose autoriõigusi,
kus samuti kasutati sõnaühendit 'en svensk tiger'.
Kuid kirjanik Flami väitel,
keda tuntakse veidi vaieldavate ja isegi tabuteemade poolest,
on tema kasutatud pilt satiiriline ja seetõttu sõnavabaduse kaitse all.
Tegu on grammatiliselt tundliku teemaga,
sest sõna 'tiger', mis tähendab ka looma,
võib tõlkida ka mõtte 'vaikida' alusel.
See lisab teemale delikaatsemat ja tundlikumat värvi.
Ka Katoliku Kiriku juht paavst Franciscus
on andnud oma panuse koroonaviirusevastases kampaanias.
Kampaania eriomaduseks on see, et Katoliku Kirik kutsus juunis
kõigi maailma usundite esindajad ühisele palvepäevale,
teemaks "Kõigi erinevate usundite ühine paastu- ja palvepäev."
Sellega taheti ilmselt realiseerida mõtet,
et kui kõik maailma erinevad usundid palvetavad oma jumalate poole,
võib mõne usundi jumal või ebajumal ehk palvetele vastata.
Juuni- ja juulikuu vältel
on Iraanis toimunud mitmeid plahvatusi ja põlenguid,
millest enamiku sihtmärgiks on olnud tuumaprogrammiga seotud rajatised.
Teiseks märklauaks on olnud armeebaasid, uraanirikastustehased,
raketikeskused ja elektrijaamad ning naftatootmisega seotud rajatised.
Kokku on Iraani tabanud lausa paarkümmend erinevat rünnakut,
milles süüdistatakse tavapäraselt nii Iisraeli kui USAd.
Kumbki riik pole osalust kinnitanud,
kuid osa neist on tehtud üliarenenud küber- ehk infotehnoloogia abil,
mistõttu Iraani süüdistav sõrm
osutab nende kahe selle ala superriigi suunas.
Süüdistades neid kaht riiki,
püüab Iraan juhtida eemale üldisi, valitsusvastaseid meeleolusid.
Iraanis on ka võimas opositsioon,
kes on vastavateks rünnakuteks samuti võimeline,
ja saab selleks abi režiimi-vastastelt riikidelt ja organisatsioonidelt.
Kuigi Iraan pole suutnud tõestada,
et juulikuiste sabotaažide taga oli Iisrael,
püüdsid Iraani Revolutsioonikaarti häkkerid rünnata juuli keskel
kaht Iisraeli veehooldussüsteemi objekti.
Eelmisel korral üritati midagi sarnast aprillis,
kui Iraan püüdis panna veehoolduse pumbajaamade jaoturid
mageveetorustikku liialt kloori lisama.
See oleks võinud toona ohtu seada
paljude koroonaviirusse nakatunud patsientide elud.
Viimase rünnaku objektiks olid
Ülem- ja Kesk-Galileas asuvad veepuhastusjaamad,
mis edastavad põllumajandusele
ja mõnedele tööstusettevõtetele mõeldud ümbertöödeldud vett.
Katsed suudeti ära hoida, kuid Iisrael teatas Iraanile otseselt,
et vastavad tsiviilelanike vastu suunatud katsed
on varemgi sõdade ajendiks olnud.
Iisraeli valitsusele lähedalseisvad allikad
ennustavad sügiseks ja talveks kahe riigi vahele uut kübertalve,
mille all mõeldakse arvutispetside ehk riiklike häkkerite katseid
hävitada teineteise infotehnoloogiapõhiseid süsteeme.
Iisrael on üks 13st riigist,
kes suudab oma kanderakettidega satelliite kosmosesse toimetada.
Juuli keskel saatis Iisrael orbiidile uue luuresatelliidi Ofek-16,
mille üheks põhieesmärgiks
on jälgida Iraani tuumaprogrammi ja kõiki sellega seotud rajatisi.
Ülitäpseid pilte edastav satelliit on üheks omamoodi allikaks
Iisraeli uuele sõjaväeluure rühmale nimega 9900,
mille tegevuspaigaks Tel Avivis
on Iisraeli Kaitsejõudude peastaabi endine hoone.
Nii suudab Iisrael jälgida Iraani tuumaprogrammi edenemist
ja on armee esindaja sõnul valmis
ka kõikvõimalikeks Iraani katseteks juudiriiki ohustada.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee